

Številka: 12

Datum: 26. 11. 2024

**Z A P I S N I K**

12. seje Krajevne skupnosti Osek - Vitovlje, ki je bila dne 26. 11. 2024 v Domu krajanov Osek - Vitovlje, s pričetkom ob 19.00 uri.

"Sejo je skladno s 13. členom Odloka o krajevnih skupnostih v Mestni občini Nova Gorica vodil/-a DOMINIK LIČEN , zadnji izvoljeni predsednik ".

Zapisnik je vodil/-a ANEJA LIČEN.

Prisotni: Aneja Ličen, Dominik Ličen, Ambrož Vrtovec, Anej Peršič, Tanja Rijavec in Franc Živec

Odsotni: Helena Winkler

Dnevni red:

1. pregled in potrditev zapisnika prejšnje seje

2. pregled opravljenih del v KS v letu 2024

3. predlogi prioritetnih del v KS za leto 2025

4. izvedba projektov izglasovanih v sklopu participativnega proračuna MONG 2024-2026

5. pobude, mnenja, prošnje

6. drugo ...

Ad 1)

Tanja R. je prebrala zapisnik prejšnje seje z dne 24.9.2024. Na sejo je bil povabljen tudi J. Kogoj, ki se seje ni udeležil.

Komentarji na zapisnik: Dela Pri Malovščevih so končana, urediti je potrebno le še jašek, ki je sedaj na sredini ceste. Nastala je globoka luknja, ki je zelo nevarna tako za pešce kot za avtomobile. Tudi to bodo uredili z dodatno rešetko, da ne bo zoba.

Dominik je dal predloge za parcelacijo asfaltiranih delov ceste na MONG, obljubljena je izmera konec januarja oz. začetek februarja, enako velja za pri Malovščevih (po besedah Branka Preglja, obveščena tudi Barbara Remec Garbari).

Barvanje cest je končano, račun je že plačan.

Sklep: Zapisnik soglasno potrdimo.

Ad 2)

- Končano pri Malovščevih – razširitev in asfaltacija

- Obnova kontejnerskih mest – ureditev, postavitev ograje, dodatni kontejnerji

- Ureditev poti po Zgonah – Kobal popravil celotno pot – mimo sv. Petra –

- Informacijske table, računi že pokriti. Potrebni še računi za izdelavo in montažo okvirjev ter postavitev 5-ih informacijskih tabel po celotni KS tako za KDT Osek kot Vitovlje, za table oz. okvirje, ki so jih naredili.

Pregled proračunske kartice kaže, da smo porabili sredstva na ureditvi športnih objektov, komunalni objekti … na poteh nam ostane še nekaj sredstev, nekaj malega še na delovanju. Ostala sredstva so v celoti izkoriščena.

Ad 3)

Barbara Remec Garbari (Malovščevo) je želela izmero razširjenega in asfaltiranega dela ceste. Zaradi pomanjkanja sredstev bodo izmere šele januarja oz. februarja.

Tudi izvedba razširitve ceste od Malovščevih do sv. Lucije – strinjanje s stani Malovščevih. Bo v naslednjem letu. V dogovoru z lastniki (Malovščevimi) naj bi razširilo še v njihov hrib, zaključek s kamnito zložbo, razširitev proti trtam. Ko bi bilo to urejeno, se bo narisalo tudi črte.

Soglasno se strinjamo, da se prioritetno v letu 2025 najprej uredi zgoraj navedeno.

Poti mimo sv. Lucijo (mimo pokopališča) manjka zaključni sloj asfalta, jaški so par cm ven, potrebno komunicirati z MONG – če ostanejo sredstva se menimo naknadno tudi za ureditev te težave.

Ad 4)

Za participativni se je potrebno sestati, Dominik organizira srečanje z Niko Testen. Plačila in izvajanje v letu 2026 so nesmiselna, saj je bil participativni za leto 2024/25.

Ad 5)

Anej P. prosi, da bi lahko KS plačevala račune najema prenosnega WC-ja (cena je 75 evrov na mesec s čiščenjem) na prireditvenem prostoru v Vitovljah. Člani smo predlog podprli.

Za naprej pa bi bilo potrebno preveriti, kaj je možno na tem območju narediti. Opcija obstaja, da bi bilo tako, kot je pri vzletišču pri padalcih – ekološko stranišče npr. Lumco d.o.o. pridobitev ponudb do naslednje seje.

Drugih prošenj in pobud ni bilo.

Ad 6)

Povpraša se Romana Kogoja za obnovo dotrajanih klopi po KS, naj bi bilo začetek naslednjega leta.

Seja je bila zaključena ob 21:30.

Zapisala: Aneja Ličen Predsednik KS Osek-Vitovlje

Dominik Ličen